CELEX: 32012D0474
Language: lv
Date: 2012-08-13 00:00:00
Title: 2012/474/ES: Komisijas Īstenošanas lēmums ( 2012. gada 13. augusts ) par Komisijas apstiprinājumu paraugu ņemšanas plāniem zvejas produktu svēršanai saskaņā ar Padomes Regulas (EK) Nr. 1224/2009 60. panta 1. un 3. punktu un kontroles plāniem zvejas produktu svēršanai saskaņā ar Regulas (EK) Nr. 1224/2009 61. panta 1. punktu (izziņots ar dokumenta numuru C(2012) 5568)

15.8.2012   
            
            
               LV
            
            
               Eiropas Savienības Oficiālais Vēstnesis
            
            
               L 218/17
            
         KOMISIJAS ĪSTENOŠANAS LĒMUMS
   (2012. gada 13. augusts)
   par Komisijas apstiprinājumu paraugu ņemšanas plāniem zvejas produktu svēršanai saskaņā ar Padomes Regulas (EK) Nr. 1224/2009 60. panta 1. un 3. punktu un kontroles plāniem zvejas produktu svēršanai saskaņā ar Regulas (EK) Nr. 1224/2009 61. panta 1. punktu
   (izziņots ar dokumenta numuru C(2012) 5568)
   (Autentisks ir tikai teksts angļu, holandiešu, igauņu, lietuviešu, poļu, somu, vācu un zviedru valodā)
   (2012/474/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 20. novembra Regulu (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem, un groza Regulas (EK) Nr. 847/96, (EK) Nr. 2371/2002, (EK) Nr. 811/2004, (EK) Nr. 768/2005, (EK) Nr. 2115/2005, (EK) Nr. 2166/2005, (EK) Nr. 388/2006, (EK) Nr. 509/2007, (EK) Nr. 676/2007, (EK) Nr. 1098/2007, (EK) Nr. 1300/2008 un (EK) Nr. 1342/2008, un atceļ Regulas (EEK) Nr. 2847/93, (EK) Nr. 1627/94 un (EK) Nr. 1966/2006 (1), un jo īpaši tās 60. panta 1. un 3. punktu un 61. panta 1. punktu,
   ņemot vērā dalībvalstu iesniegtos paraugu ņemšanas un kontroles plānus,
   tā kā:
   
               (1)
            
            
               Saskaņā ar Regulas (EK) Nr. 1224/2009 60. panta 1. un 2. punktu dalībvalstīm būtu jānodrošina, ka visi zvejas produkti izkraušanas laikā pirms zvejas produktu uzglabāšanas, transportēšanas vai pārdošanas ir nosvērti uz kontroles iestāžu apstiprinātiem svariem, ja vien tās nav pieņēmušas Komisijas apstiprinātu paraugu ņemšanas plānu, pamatojoties uz riska izvērtējuma metodiku, kā noteikts 76. panta 1. punktā Komisijas 2011. gada 8. aprīļa Īstenošanas regulā (ES) Nr. 404/2011, ar kuru pieņem sīki izstrādātus noteikumus par to, kā īstenojama Padomes Regula (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem (2), saistībā ar tās pašas regulas XIX pielikumu.
            
         
               (2)
            
            
               Saskaņā ar Regulas (EK) Nr. 1224/2009 60. panta 3. punktu dalībvalstis var atļaut svērt zvejas produktus uz zvejas kuģa, atkāpjoties no vispārējā svēršanas pienākuma, kas noteikts 60. panta 1. punktā, ja dalībvalsts ir pieņēmusi paraugu ņemšanas plānu, kā minēts 60. panta 1. punktā, ko apstiprinājusi Komisija un kas pamatojas uz riska izvērtējuma metodiku, kā noteikts Īstenošanas regulas (ES) Nr. 404/2011 76. panta 2. punktā saistībā ar tās pašas regulas XX pielikumu.
            
         
               (3)
            
            
               Saskaņā ar Regulas (EK) Nr. 1224/2009 61. panta 1. punktu dalībvalstis var atļaut svērt zvejas produktus pēc transportēšanas no izkraušanas vietas, ja tos transportē uz galamērķi attiecīgajā dalībvalstī un ja minētā dalībvalsts ir pieņēmusi Komisijas apstiprinātu kontroles plānu, pamatojoties uz riska izvērtējuma metodiku, kā noteikts Īstenošanas regulas (ES) Nr. 404/2011 77. panta 1. punktā saistībā ar tās pašas regulas XXI pielikumu.
            
         
               (4)
            
            
               Vācijas (14.11.2011.), Īrijas (7.11.2011.), Lietuvas (11.1.2012.), Nīderlandes (18.1.2012.), Polijas (5.3.2012.), Somijas (7.11.2011.) un Apvienotās Karalistes (15.12.2011.) paraugu ņemšanas plāns un Vācijas (14.11.2011.), Igaunijas (15.12.2011.), Īrijas (7.11.2011.), Polijas (5.3.2012.), Somijas (7.11.2011.) un Apvienotās Karalistes (15.12.2011.) kontroles plāns ir iesniegts Komisijā apstiprināšanai. Tie ir saskaņā ar attiecīgām riska izvērtējuma metodikām. Tādēļ tie būtu jāapstiprina.
            
         
               (5)
            
            
               Šis lēmums ir apstiprinājuma lēmums Regulas (EK) Nr. 1224/2009 60. panta 1. un 3. punkta un 61. panta 1. punkta nozīmē.
            
         
               (6)
            
            
               Komisijai ir jāpārrauga paraugu ņemšanas un kontroles plāna piemērošana gan attiecībā uz to efektīvu darbību, gan uz to regulāru pārbaudi attiecīgās dalībvalstīs. Šī iemesla dēļ dalībvalstīm būtu jāziņo Komisijai par šo plānu piemērošanu,
            
         IR PIEŅĒMUSI ŠO LĒMUMU.
   1. pants
   1.   Vācijas, Īrijas, Lietuvas, Polijas, Somijas un Apvienotās Karalistes paraugu ņemšanas plāns zvejas produktu svēršanai ir apstiprināts saskaņā ar Regulas (EK) Nr. 1224/2009 60. panta 1. punktu.
   2.   Vācijas, Īrijas, Lietuvas, Nīderlandes un Apvienotās Karalistes paraugu ņemšanas plāns zvejas produktu svēršanai uz zvejas kuģa ir apstiprināts saskaņā ar Regulas (EK) Nr. 1224/2009 60. panta 3. punktu saistībā ar 60. panta 1. punktu.
   3.   Vācijas, Igaunijas, Īrijas, Polijas, Somijas un Apvienotās Karalistes kontroles plāns zvejas produktu svēršanai pēc transportēšanas uz galamērķi attiecīgajā dalībvalstī ir apstiprināts saskaņā ar Regulas (EK) Nr. 1224/2009 61. panta 1. punktu.
   2. pants
   Dalībvalstis, kas minētas 1. pantā, līdz 2014. gada 1. aprīlim nosūta Komisijai ziņojumu par 1. pantā minēto paraugu ņemšanas un kontroles plānu piemērošanu.
   3. pants
   Šis lēmums ir adresēts Vācijas Federatīvajai Republikai, Igaunijas Republikai, Īrijai, Lietuvas Republikai, Nīderlandes Karalistei, Polijas Republikai, Somijas Republikai, Lielbritānijas un Ziemeļīrijas Apvienotajai Karalistei.
   
      Briselē, 2012. gada 13. augustā
      
         
            Komisijas vārdā –
         
            Komisijas locekle
         
         Maria DAMANAKI
      
   
   
      (1)  OV L 343, 22.12.2009., 1. lpp.
   
      (2)  OV L 112, 30.4.2011., 1. lpp.